Denise Richards

**Denise Lee Richards** (n. 17-an de februaro 1971 en Downers Grove, Ilinojso) estas usona aktorino.

## Biografio 
Denise Richards naskiĝis en Downers Grove, Ilinojso, kiel filino de Joni, kafejo-posedantino kaj Irv Richards, mesaĝ-teknikulo. Ŝia patro estas kimra, ŝia patrino kroata. Ŝi kreskis kune kun siaj gepatroj kaj fratino Michelle unue en Downers Grove kaj poste en Kalifornio. En 1989 ŝi finlernis ĉe El Camino High School en Oceanside, Kalifornio.

Richards komencis karieron kiel modelo ĉe la „Judith Fontaine Modeling & Talent Agency”. Krom ŝia modela kariero, ŝi ankaŭ komencis labori kiel aktorino. Ŝi akiris sian unuan sperton per gast-aperoj en televidserioj. En 1993 ŝi ludis en la sitkomo *Seinfeld* en la epizodo "La belaj ŝuoj" kiel *Molly Dalrymple*. En 1994 ŝi havis rolon en la serio *Superman - La aventuroj de Lois & Clark*. Ŝia unua filma apero komenciĝis kun malgranda rolo en la komedio *Loaded Weapon 1* (1993).

Ŝia unua ĉefrolo en filmo estis en 1997 kiel Carmen Ibanez en la agfilmo *Starship Troopers* kune kun Casper Van Dien. En 1998, ŝi rolludis kun Matt Dillon, Neve Campbell kaj Kevin Bacon en la trilero *Wild Things*. Ŝi ankaŭ aperis en muzika filmeto de la kanto *Canadian Rose* de Blues Traveler.

Richards ludis kiel Bond-knabino *Dr. Christmas Jones* en la filmo aperinta en 1999 *La mondo ne sufiĉas* kune kun Pierce Brosnan kaj Sophie Marceau. La filmo estis internacia kineja sukceso, sed Richards ricevis pro sia rolo ĝenerale negativajn filmkritikojn. Ŝi ricevis du nomumojn por Ora frambo, el kiu ŝi gajnis unu, kaj en 2008 ŝi estis voĉdonita por la "Plej malbona Bond-knabino de ĉiu tempo" de la revuo Entertainment Weekly. Krom ŝia kineja kariero, ŝi ludis rolojn en televidaj serioj daŭre, ŝi estis videbla inter aliaj en 2001 en *Friends* kaj *Chaos City* en du epizodoj de *Two and a Half Men* (2003-2004).

Komence de la nova jarmilo, Richards ofte ludis rolojn, kiuj parodiis ŝian famon kiel seksa simbolo. En 2001 ŝi ludis *Paige* en la horora filmo *Valentine*. Ŝi ludis en tiu inter aliaj, kun David Boreanaz, Katherine Heigl kaj Marley Shelton. En 2003 ŝi havis kameon en *Scary Movie 3* kaj ludis malgrandan rolon en *Love Actually* kun Hugh Grant.

En decembro de 2004, kvin monatojn post naskiĝo de sia filino, ŝi akceptis fotadon por la usona Playboy. En 2001, ŝi estis voĉdonita je dua loko en la listo 100 *Plej Seksa Virino* fare de por-vira revuo *FHM* kaj nomata "Plej Seksa Panjo de 2005* de la revuo *In Touch*.

En 2008, ŝia propra realeca televidserio *Denise Richards – It's Complicated* ekis en *E! Entertainment Television*, per kiu ŝi volis forigi negativajn famojn pri si mem el la mondo. Do, vere estis pozitivaj reagoj, sed Charlie Sheen - patro de ŝiaj infanoj - kritikis la spektaklon per la akuzo, ke Richards misuzas la komunajn infanojn por aperi simpatia. La serio daŭris unu jaron.

En 2009, Richards estis partopreninto de la oka sezono de *Dancing with the Stars*. Ŝia danc-partnero estis Maksim Chmerkovskiy. Tamen la paro jam estis for-elektita de la spektantoj en la dua raŭndo.

De 2013 ĝis 2014 ŝi ĉefrolis en la mallongdaŭra televida serio *Twisted* la rolon de Karen Desai. En 2019 ŝi prenis la rolon de Shauna Fulton en la televida serio *Riĉa kaj bela* kaj fariĝis unu el la  ĉefrolulinoj ene de la realeca televidserio *The Real Housewives of Beverly Hills*.

## Privata vivo 
Ŝi geedziĝis en 2002 kun aktoro Charlie Sheen, kun kiu ŝi ludis jam en la komedio *Good Advice'' (2001). Ŝi naskis en 2004 kaj 2005 iliajn komunajn filinojn. Ili vivis aparte de 2004, oficiale divorcis en decembro de 2006. Ŝi adoptis en 2011 inan bebon. Ekde 2018 ŝi duafoje geedziĝis, kun Aaron Phypers.

Laŭ la stato de 2023 ŝi vivas en la protektita urbeto Hidden Hills, iom pli ol 40 kilometrojn nordokcidente de la urbocentro de Los-Anĝeleso kaj de Holivudo, kun multaj same socie konataj najbaroj.

## Filmoj
### Kinofilmo
### Televido
### Muzik-videoj 
## Eksteraj ligiloj 
*  ()
* 
* 
* 
* 
* 
* 
* 

Kategorio:Usonaj televidaktoroj
Kategorio:Nederlandaj usonanoj
Kategorio:Irlandaj usonanoj
Kategorio:Kanaddevenaj usonanoj
Kategorio:Germanaj usonanoj
Kategorio:Anglodevenaj usonanoj
Kategorio:Usonaj fotomodeloj
Kategorio:Umikinoj de James Bond